Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 7 เม.ย.60
7 เม.ย. 2560

Afternoon Call Action Notes – บล.โกลเบล็ก
ดัชนี SET ปิดภาคเช้า
Close 1,580.21 Volume ฿18,914 M
Change -1.91 %Change -0.12%
สรุปภาวะตลาดภาคเช้า
ตลาดหุ้นไทยช่วงเช้าอ่อนตัวลงจากการขึ้น XD ของหุ้นใหญ่หลายตัว รวมถึงความกังวลสหรัฐยิงจรวดโจมตีซีเรียตอบโต้การใช้อาวุธเคมี อย่างไรก็ตามมีแรงซื้อเก็งกำไรหุ้นขนาดกลาง – เล็ก ส่งผลให้ดัชนีปิดลบเพียงเล็กน้อย ด้วย Volume ซื้อ/ขายไม่มากนัก 2 หมื่นลบ.
แนวโน้มภาคบ่ายตามค่าสัญญาณทางเทคนิค
ดัชนี SET แกว่งออกข้าง ปรับกรอบการเคลื่อนไหวลงสู่ channel ส่วนล่าง ด้วย volume เบาบาง ส่วน stochastic ในกราฟราย 15 นาที แกว่งในช่วงกว้างขึ้น จึงคาดการณ์ดัชนีจะแกว่งตัวคาบเกี่ยวค่ากลางของ channel โดยยังไม่เห็นการ breakout และปรับคำแนะนำให้ลดการเก็งกำไรลง แต่เน้นถือหุ้นที่คาดว่าจะมีผลประกอบการที่ดีในไตรมาสแรกต่อไป ทั้งนี้ ควร stop loss เมื่อดัชนี SET หลุด 1,570 จุด
แนวรับ 1,575 จุด / แนวต้าน 1,585 จุด
Stock of the town @Kusjung
ASIAN ซื้อเก็งกำไร
ราคาปิด 5.90 บาท
แนวรับ 5.85 บาท / แนวต้าน 6.20 บาท / Cut loss 5.60 บาท
กราฟอยู่ในช่วงกลับตัว W shape และราคาสามารถยกตัวขึ้นยืนเหนือเส้น EMA 10 วันได้ต่อเนื่อง สอดคล้องกับเครื่องมือ MACD + RSI ชี้ขึ้นสนับสนุนทิศทางจึงคาดว่าจะปรับตัวขึ้นได้
DIMET ซื้อเก็งกำไร
ราคาปิด 3.36 บาท
แนวรับ 3.32 บาท / แนวต้าน 3.50 บาท / Cut loss 3.26 บาท
กราฟเป็นขาขึ้น Sideway up โดยล่าสุดราคาดีดตัวจาก Trend line ขึ้นผ่านเส้น EMA 10 วันได้สำเร็จ พร้อมทั้งเครื่องมือ MACD + RSI ชี้ขึ้นสนับสนุนทิศทางจึงมีโอกาสปรับตัวขึ้นต่อได้
ข่าวสำคัญช่วงเช้า
ทรัมป์แถลงสหรัฐยิงโทมาฮอว์คถล่มซีเรียมีเป้าหมายตอบโต้”อัสซาด”ใช้อาวุธเคมีสังหารปชช.
รฟท.คาดเปิดขายซองประมูลรถไฟทางคู่ หัวหิน-ประจวบฯ ปลายเม.ย.,อีก 4 เส้นทยอยเปิดพ.ค.
ม.หอการค้า เผยดัชนีเชื่อมั่นผู้บริโภค มี.ค.อยู่ที่ 76.8 ดีขึ้นต่อเนื่องเป็นเดือนที่ 4 และสูงสุดในรอบ 24 เดือน
TASCO เปิดเผยว่า บริษัทได้ปรับเป้ายอดขายยางมะตอยปีนี้เพิ่มขึ้นเป็น 2.6 ล้านตัน จากเดิมคาดอยู่ที่ 2.4 ล้านตัน ทำสถิติสูงสุดเป็นประวัติการณ์ เนื่องจากความต้องการยางมะตอยทั้งตลาดในประเทศและต่างประเทศ เพิ่มขึ้นอย่างมีนัยสำคัญ หลังจากที่รัฐบาลในหลายประเทศประกาศแผนการลงทุนโครงสร้างพื้นฐาน และการซ่อมสร้างถนนเพิ่มขึ้น ทำให้ความต้องการปรับตัวสูงขึ้น
COL เตรียมยุติธุรกิจออนไลน์ที่สร้างผลขาดทุนด้วยการขายให้บริษัทแม่
SOLAR เลื่อนไถ่ถอนตั๋วแลกเงิน 200 ลบ.กับโซลาริสไปเป็น 4 พ.ค.60 จาก 5 เม.ย.60